Dead bodies of two women found hanging on a trap
फंदे पर लटके मिले दो महिलाओं के शव
Publish Date:Sun, 31 Mar 2019 06:24 AM (IST)
अलीगंज और अवागढ़ क्षेत्र में दो महिलाओं के शव शुक्रवार रात घर में फंदे पर लटके मिले हैं। एक महिला के पिता ने दहेज की मांग पूरी न होने पर बेटी की हत्या करने का ससुरालीजनों पर आरोप लगाया है। फर्रुखाबाद के ग्राम गदनपुर-देवराजपुर निवासी जय सिंह ने बताया कि शादी के बाद ससुरालीजनों द्वारा अतिरिक्त दहेज की मांग को लेकर बेटी का उत्पीड़न शुरू कर दिया गया। मांग पूरी न होने पर मुकेश ने अपने तीन अन्य परिजनों की मदद से बेटी की हत्या कर दी। अवागढ़ के ग्राम राना में पति प्रमोद कुमार से विवाद होने पर 32 वर्षीय पत्नी राजकुमारी ने गले में फंदा लगा लिया। परिजनों ने उसे फंदे पर लटका देखा तो चीखपुकार मच गई।...
एटा, जासं। अलीगंज और अवागढ़ क्षेत्र में दो महिलाओं के शव शुक्रवार रात घर में फंदे पर लटके मिले हैं। एक महिला के पिता ने दहेज की अतिरिक्त मांग पूरी न होने पर बेटी की हत्या करने का ससुरालीजनों पर आरोप लगाया है।
शुक्रवार रात फर्रुखाबाद के कमालगंज क्षेत्र के ग्राम गदनपुर-देवराजपुर निवासी जय सिंह ने पुलिस को बताया कि उसने 28 वर्षीय बेटी सूबी की शादी 7 वर्ष पूर्व ग्राम मिलकिया निवासी मुकेश कुमार के साथ की थी। शादी के दौरान बेटी के ससुरालीजनों की दहेज की कोई मांग नहीं थी। आरोप है कि शादी के बाद ससुरालीजनों द्वारा अतिरिक्त दहेज की मांग को लेकर बेटी का उत्पीड़न शुरू कर दिया गया। मांग पूरी न होने पर शुक्रवार रात मुकेश ने अपने तीन अन्य परिजनों की मदद से बेटी की फंदा लगाकर हत्या कर दी।
दूसरी ओर अवागढ़ के ग्राम राना में शुक्रवार रात पति प्रमोद कुमार से विवाद होने पर 32 वर्षीय पत्नी राजकुमारी ने गले में फंदा लगा लिया। जब परिजनों ने उसे फंदे पर लटका देखा तो चीखपुकार मचा दी। मौके पर पहुंचे समीपवर्ती लोगों की मदद से जब तक राजकुमारी को फंदे से नीचे उतारा गया, तब तक उसकी मौत हो चुकी थी। महिला द्वारा फंदा लगाकर खुदकशी करने की सूचना मिलते ही पुलिस मौके पर पहुंच गई। पुलिस ने घटना के संबंध में मृतका के ससुरालीजनों और आसपास के लोगों से पूछताछ की। अवागढ़ के इंस्पेक्टर सुभाषचंद्र ने बताया कि प्रथम ²ष्टया मामला खुदकशी का है।